pythainlp/thai-wiki-dataset-v4 huggingface dataset:
โรงเรียนราษฎร์นิยม

โรงเรียนราษฎร์นิยม เป็นโรงเรียนมัธยมศึกษาประจำตำบล ประเภทสหศึกษา สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 6 บ้านราษฎร์นิยม ตำบลราษฎร์นิยม อำเภอไทรน้อย จังหวัดนนทบุรี
ประวัติ.
โดยที่พื้นที่ตำบลราษฎร์นิยมตั้งอยู่บริเวณชายขอบของจังหวัดนนทบุรี ทำให้ในอดีตเด็กนักเรียนต้องเดินทางทางเรือไปตามลำคลองเพื่อไปเรียนหนังสือในตัวเมืองจังหวัดนนทบุรี พระครูประชาธรรมนาถ (แฉ่ง ฐานํกโร) เจ้าอาวาสวัดราษฎร์นิยม เล็งเห็นถึงปัญหาดังกล่าว จึงร่วมมือกับคณะกรรมการหมู่บ้านดำเนินการขออนุมัติจัดตั้งโรงเรียนจากกรมสามัญศึกษาบนที่ดินของวัดราษฎร์นิยม เนื้อที่ 103 ไร่ (ปัจจุบันเหลือเนื้อที่ 35 ไร่ เนื่องจากแบ่งให้วิทยาลัยการอาชีพไทรน้อย 56 ไร่ ที่ทำการองค์การบริหารส่วนตำบลราษฎร์นิยม 5 ไร่ และถนนและลำคลองสาธารณะ 7 ไร่) โดยนายธนุส อิศรางกูร ณ อยุธยา นายอำเภอไทรน้อย เป็นประธานเปิดอาคารเรียนเมื่อวันที่ 1 มิถุนายน พ.ศ. 2519
อาคารและสถานที่.
โรงเรียนราษฎร์นิยมประกอบด้วยอาคารเรียนต่าง ๆ ได้แก่
เอ็นเอชเค โคฮากุอูตะกัซเซ็ง

เอ็นเอชเค โคฮากุอูตะกัสเซ็ง (ชื่อสั้น: โคฮากุ ; โรมาจิ: "Kōhaku") หรือที่คนไทยรู้จักกันในชื่อ งานขาวแดง เป็นรายการพิเศษประเภทเทศกาลดนตรี ที่ออกอากาศทางวิทยุและโทรทัศน์ในเครือข่ายเอ็นเอชเค ทั้งภายในประเทศและต่างประเทศ เริ่มออกอากาศตั้งแต่ปี ค.ศ. 1951 จนถึงปัจจุบัน ซึ่งถือเป็นรายการประจำปีที่ออกอากาศยาวนานที่สุดในวงการวิทยุและวงการโทรทัศน์ญี่ปุ่น โดยจัดขึ้นทุกวันที่ 31 ธันวาคมของทุกปี และสิ้นสุดก่อนเที่ยงคืนของวันนั้น
ในแต่ละปี รายการจะเชิญนักร้องในวงการเพลงของญี่ปุ่นมาร่วมรายการไว้จำนวนมาก โดยจะแบ่งเป็น 2 ทีม คือทีมสีแดง  แทนทีมนักร้องฝ่ายหญิง และทีมสีขาว  แทนทีมนักร้องฝ่ายชาย โดยจะต้องแข่งขันร้องเพลงของตน และเมื่อการแข่งขันสิ้นสุดลง จะมีการลงคะแนนตัดสินว่าทีมสีใดทำโชว์ได้ดีที่สุด โดยตัดสินมาจากคณะกรรมการที่เชิญมาจากหลากหลายสาขาอาชีพ และผู้ชมในการแสดงที่ติดต่อขอรับบัตรจากการลงทะเบียนของเอ็นเอชเค (ภายหลังได้เพิ่มการโหวตจากผู้ชมทางบ้านผ่านหน้าจอโทรทัศน์, ระบบ 1-Seg และผ่านแอพพลิเคชันที่จัดทำไว้โดยเฉพาะ) ทีมที่มีคะแนนสูงสุดจะเป็นทีมที่ชนะ แต่ถึงไม่ว่าทีมสีใดจะเป็นทีมที่ชนะในแต่ละปี การเข้าร่วมรายการนี้ถือว่าเป็นเกียรติสูงสุดของตัวนักร้องเอง
ในทุกๆ ปี รายการมักจะมีผู้ชมทั่วญี่ปุ่น ตลอดจนสื่อฝั่งตรงข้ามให้ความสนใจกับรายการนี้ โดยระดับผู้ชม (เรตติง) สูงสุดอยู่ที่ร้อยละ 81.4 (ครั้งที่ 14) และยังเป็นอันดับหนึ่งของรายการโทรทัศน์ที่มีเรตติ้งสูงที่สุดในหลาย ๆ ปี ที่ผ่านมา รายการนี้จึงถือเป็นธรรมเนียมในวันสิ้นปีของชาวญี่ปุ่น
ในปี ค.ศ. 2021 มีรายงานว่าจะย้ายการจัดรายการที่ ฮอลล์เอ ศูนย์การประชุมนานาชาติโตเกียว เนื่องจากการปิดปรับปรุงของเอ็นเอชเคฮอลล์ ซึ่งถือเป็นครั้งแรกในรอบ 49 ปีที่ย้ายสถานที่การจัดรายการภายหลังเอ็นเอชเคฮอลล์เปิดทำการเมื่อปี ค.ศ. 1972 และได้ใช้เป็นสถานที่จัดงานตั้งแต่ครั้งที่ 23 เป็นต้นมา
กลูบีจีเรกาตัสดูฟลาเม็งกู

กลูบีจีเรกาตัสดูฟลาเม็งกู  หรือที่รู้จักกันในชื่อ ฟลาเม็งกู เป็นสโมสรฟุตบอลอาชีพในประเทศบราซิล ก่อตั้งขึ้นในปี ค.ศ. 1895 มีที่ตั้งอยู่ในรีโอเดจาเนโร
เซอร์ไวเวอร์ วินเนอส์แอตวอร์

เซอร์ไวเวอร์: วินเนอส์แอตวอร์  เป็นฤดูกาลที่ 40 ของรายการเซอร์ไวเวอร์ ถ่ายทำตั้งแต่วันที่ 22 พฤษภาคม ถึง 29 มิถุนายน พ.ศ. 2562 โดยฤดูกาลนี้จะเป็นการเฉลิมฉลองครบรอบ 20 ปีของรายการเซอร์ไวเวอร์ ผู้เข้าแข่งขันในฤดูกาลนี้จะมีทั้งสิ้น 20 คนซึ่งล้วนแต่เป็นผู้ชนะจากฤดูกาลก่อนหน้านี้ทั้งหมด และนับเป็นฤดูกาลที่ 5 ถัดจากเซอร์ไวเวอร์ รวมดารา, เซอร์ไวเวอร์ ฮีโร่ปะทะวายร้าย, เซอร์ไวเวอร์ แคมโบเดีย และ เซอร์ไวเวอร์ เกมเชนเจอส์ ที่ผู้เล่นทั้งหมดเป็นผู้ที่เคยเล่นเกมนี้มาแล้ว นอกจากนี้ ฤดูกาลนี้ยังเป็นครั้งที่ 9 ที่ใช้สถานที่ถ่ายทำหลักที่ประเทศฟีจี หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ , เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ , เซอร์ไวเวอร์ เดวิดปะทะโกไลแอท , เซอร์ไวเวอร์ เอดจ์ ออฟ เอ็กซ์ทิงชัน และ เซอร์ไวเวอร์ ไอส์แลนด์ออฟดิไอดึลส์
ความพิเศษของฤดูกาลนี้คือ เงินรางวัลของผู้ที่ชนะจะเพิ่มขึ้นจากฤดูกาลปกติ จากเดิมที่ผู้ชนะการแข่งขันจะได้รับเงินรางวัล 1,000,000 ดอลลาร์สหรัฐฯ ในฤดูกาลนี้ผู้ที่ชนะการแข่งขันจะได้รับเงินรางวัล 2,000,000 ดอลลาร์สหรัฐฯ นอกจากนี้ เอดจ์ ออฟ เอ็กซ์ทิงชัน จะกลับมามีบทบาทในเกมอีกครั้ง แต่จะมีความแตกต่างจาก "เซอร์ไวเวอร์ เอดจ์ ออฟ เอ็กซ์ทิงชัน" ตรงที่ในฤดูกาลนี้ผู้ที่ถูกโหวตออกจะถูกส่งไปยังเอดจ์ ออฟ เอ็กซ์ทิงชันทันที ในขณะที่ในฤดูกาลที่ 38 ผู้เข้าแข่งขันสามารถเลือกได้ว่าจะไปหรือไม่ไป นอกจากนี้ ผู้เข้าแข่งขันที่อยู่บนเอดจ์ ออฟ เอ็กซ์ทิงชันสามารถมปฏิสัมพันธ์กับผู้เข้าแข่งขันที่ยังอยู่ในเกมได้ผ่านการส่งมอบของหรือข้อได้เปรียบต่างๆที่พบบนเอดจ์ ออฟ เอ็กซ์ทิงชัน
 ดาคาล สีประจำเผ่า สีแดง
 เซเล สีประจำเผ่า สีน้ำเงิน
 ยารา สีประจำเผ่า สีเขียว 
 โกรู สีประจำเผ่า สีดำ 
การแข่งขัน.
<br>
หมายเหตุ 1: ไทสัน อพอสตอล เป็นผู้ชนะจากเอดจ์ ออฟ เอ็กซ์ทิงชั่นคนที่ 1 และกลับเข้าสู่เกมในวันที่ 19<br>
หมายเหตุ 2: ผู้ที่แพ้การแข่งขันเอดจ์ ออฟ เอ็กซ์ทิงชั่นครั้งที่ 2 คือ แอมเบอร์ , แดนนี่ , อีธาน , ร็อบ , พาร์วาติ , ยูล , เวนเดลล์ , อดัม , ไทสัน , โซฟี , คิม , เจเรมี่ , นิค<br>
หมายเหตุ 3: นาตาลี แอนเดอร์สัน เป็นผู้ชนะจากเอดจ์ ออฟ เอ็กซ์ทิงชั่นคนที่ 2 และกลับเข้าสู่เกมในวันที่ 35<br>
โรงเรียนภูเรือวิทยา

โรงเรียนภูเรือวิทยา (อักษรย่อ : ภ.ร.ว.) หรือเรียกอย่างย่อว่า ภูเรือวิทย์ เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษา เป็นโรงเรียนประจำอำเภอภูเรือ จังหวัดเลย อยู่ในสหวิทยาเขตศรีสองรักษ์สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ.
โรงเรียนภูเรือวิทยา อำเภอภูเรือ จังหวัดเลย ได้รับอนุมัติจากกระทรวงศึกษาธิการ ให้จัดตั้งโรงเรียนระดับมัธยมศึกษา สายสามัญให้ครบทุกกิ่งอำเภอและอำเภอทั่วประเทศ ภายในปีพุทธศักราช 2520 อำเภอภูเรือเป็นอำเภอหนึ่ง ที่ได้รับการพิจารณาให้จัดตั้งโรงเรียนระดับมัธยมตอนต้น โรงเรียนภูเรือวิทยาจึงได้มีการประกาศรับสมัครนักเรียนในระดับชั้นมัธยมศึกษาปีที่ 1 ปีพุทธศักราช 2517 ตามโครงการของกระทรวงศึกษาธิการ จังหวัดเลยได้พิจารณาให้กิ่งอำเภอภูเรือแห่งหนึ่งที่จะต้องจัดตั้งโรงเรียนในระดับมัธยมศึกษาตอนต้นขึ้น นายอำเภอภูเรือจึงให้คณะกรรมการศึกษาธิการอำเภอภูเรือ ได้ไปทำการสำรวจและจัดหาสถานที่ที่จะปลูกสร้างโรงเรียน
ต่อมาได้สถานที่จากการสำรวจเป็นที่สาธารณะที่ว่างเปล่าไม่ได้ทำประโยชน์ใดๆมีพื้นที่ทั้งหมด 93 ไร่ 1 งาน 3 ตารางวา อยู่ในเขตเทศบาลตำบลภูเรือ ตั้งอยู่หมู่บ้านป่าจันตม หมู่ที่ 6 ตำบลหนองบัว อำเภอภูเรือ จังหวัดเลย ได้เปิดทำการเรียนการสอนครั้งแรก เมื่อวันที่ 17 สิงหาคม พุทธศักราช 2517 ในช่วงแรก รับสมัครนักเรียนในระดับชั้นมัธยมศึกษาปีที่ 1 มีนักเรียนมาสมัครเรียนจำนวน 27 คนโดยแยกเป็นนักเรียนชาย 16 คน นักเรียนหญิงจำนวน 11 คน มีครูบรรจุมาสอนจำนวน 7 คนแบ่งครูผู้ชาย 4 คน ครูผู้หญิง 3 คน มีห้องเรียนจำนวน 2 ห้องเรียน มี่ชื่อโรงเรียนว่า “ โรงเรียนภูเรือวิทยา ” โดยมีชื่อย่อว่า “ ภ.ร.ว. ” มีชื่อภาษาอังกฤษว่า “ PHURUA WITTAYA SCHOOL ” ชื่อย่อภาษาอังกฤษว่า “ P.R.W ” การเรียนการสอนช่วงแรกได้ใช้พื้นที่ร่วมกับโรงเรียนหนองบัววิทยาคาร หรือโรงเรียนชุมชนภูเรือ ในปัจจุบันโดยมีนายสวัสดิ์ เฉลิมพงศ์ ผู้ว่าราชการจังหวัดเลยเป็นผู้ลงนามแทนอธิบดีกรมสามัญศึกษา กระทรวงศึกษาธิการในการใช้ชื่อของโรงเรียน และได้แต่งตั้งให้ครูโรงเรียนเลยพิทยาคม คือ นายอดุลย์ ศรีแสงรัตน์
อิสโปร์ชีกลูบีอิงเตร์นาซีโยนัล

อิสโปร์ชีกลูบีอิงเตร์นาซีโยนัล  หรือที่รู้จักกันในชื่อ อิงเตร์ เป็นสโมสรฟุตบอลอาชีพในประเทศบราซิล ก่อตั้งขึ้นในปี ค.ศ. 1909 มีที่ตั้งอยู่ในโปร์ตูอาแลกรี
พรรคเพื่อราษฎร

พรรคเพื่อราษฎร พรรคการเมืองไทยที่จดทะเบียนก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๖๐ เป็นลำดับที่ ๓๑/๒๕๖๑ เมื่อวันที่ 26 พฤศจิกายน พ.ศ. 2561 ในชื่อ พรรคพลังไทสร้างชาติ มีนาย ณภัคธร ชัยสงคราม นาย บุญปลูก เอนสาร และนักร้องลูกทุ่งชื่อดัง แอ๊ด สุรชัย สมบัติเจริญ เป็น หัวหน้าพรรค เลขาธิการพรรค และ โฆษกพรรค โดยมีที่ทำการพรรคอยู่ที่ 96 หมู่ 5 ตำบลเชียงรากใหญ่ อำเภอสามโคก จังหวัดปทุมธานี 
ในการเลือกตั้งสมาชิกสภาผู้แทนราษฎรเมื่อวันอาทิตย์ที่ 24 มีนาคม พ.ศ. 2562 พรรคพลังไทสร้างชาติได้ส่งผู้สมัครลงรับเลือกตั้ง แต่ยังไม่ได้รับเลือกตั้ง
เปลี่ยนแปลงชื่อพรรค.
กระทั่งวันที่ 6 มิถุนายน พ.ศ. 2562 นายณภัคธรได้ลาออกจากสมาชิกพรรคเป็นเหตุให้พ้นจากตำแหน่งหัวหน้าพรรค จึงได้มีการจัดประชุมใหญ่ของพรรคครั้งที่ ๒/๒๕๖๒ เมื่อวันที่ 29 กรกฎาคม พ.ศ. 2562 เพื่อเลือกคณะกรรมการบริหารพรรคชุดใหม่ เปลี่ยนแปลงชื่อพรรคจากเดิม พรรคพลังไทสร้างชาติ เป็น พรรคสุจริตชน เปลี่ยนแปลงชื่อย่อพรรค นโยบายพรรค คำประกาศอุดมการณ์พรรค และ ข้อบังคับพรรค แต่ยังคงใช้ที่ทำการพรรคเดิมจากสมัยเป็นพรรคพลังไทสร้างชาติ โดยที่ประชุมมีมติเลือก นายกนกศักดิ์ ลิขิตไพรวัลย์ อดีตรองหัวหน้า พรรคภราดรภาพ เป็นหัวหน้าพรรคคนใหม่ ต่อมานายกนกศักดิ์ ลิขิตไพรวัลย์ ได้ลาออกจากการเป็นหัวหน้าพรรค ทำให้กรรมการที่ยังเหลืออยู่รักษาการตามกฎหมาย ขณะนี้อยู่ระหว่างเตรียมการจัดประชุมใหญ่เพื่อเลือกตั้งกรรมการบริหารพรรคชุดใหม่
ที-44

ที-44 เป็นรถถังขนาดกลางที่ถูกพัฒนาขึ้นเป็นครั้งแรกและผลิตขึ้นในช่วงสงครามโลกครั้งที่สองจะสิ้นสุดลงโดยสหภาพโซเวียต มันถูกนำมาแทนที่โดยที-34 ซึ่งถูกนำเสนอโดยการขับเคลื่อนที่ได้อย่างมีประสิทธิภาพและสามารถเคลื่อนที่ในการข้ามประเทศได้ และเกราะที่เพิ่มมากขึ้นด้วย การออกแบบมาเพื่อติดตั้งอาวุธปืนหลักขนาด 85 มม. โดยในช่วงเวลาที่ได้มีการทดสอบอย่างเต็มที่ ที-34 ก็ได้ถูกติดตั้งด้วยอาวุธนี้ด้วยเช่นกัน รถถังทั้งสองรุ่นนั้นมีประสิทธิภาพที่คล้ายกัน ดังนั้นการแนะนำรถถังรุ่นที-44 จึงไม่ถือว่าเป็นสิ่งที่สำคัญเท่ากับการผลิตรถถังรุ่นที-34 ที่เพิ่มมากขึ้น รถถังที-44 มีจำนวนน้อยกว่า 2,000 คันที่ถูกสร้างขึ้น เมื่อเทียบกับรถถังที-34 มีจำนวนราวประมาณ 58,000 คัน แม้ว่าที-34 จะถูกพร้อมใช้งานได้ในช่วงปลายสงคราม แต่ก็ไม่ได้ถูกใช้ในการสู้รบ
มีความพยายามในการปรับปรุงอาวุธปืนของที-44 ด้วยปืนแบบใหม่ มีขนาด 122 มม.แต่ป้อมปืนนั้นได้แสดงให้เห็นว่ามีความแคบมากและอัตราการยิงที่ต่ำ ในคำสั่งในการยิงสามนัดต่อนาที ความพยายามอีกครั้งด้วยปืนขนาด 100 มม. ดูเหมือนว่าจะมีแนวโน้มมากขึ้นแม้ว่าจำนวนที่เพิ่มเติมที่มีการเปลี่ยนแปลงเพื่อต้องการให้การออกแบบมีประสิทธิภาพอย่างแท้จริง งานการออกแบบที่ขยายเพียงเล็กน้อยในเวอร์ชันรุ่นที-44 เริ่มต้นขึ้นในช่วงสงครามและมีการผลิตรถถังต้นแบบในปี ค.ศ. 1945 การออกแบบใหม่ครั้งนี้ได้เข้าสู่การผลิตในปี ค.ศ. 1947 ให้กลายเป็นที-54/55 หนึ่งในสายรถถังขนาดกลาง ซึ่งเป็นรถถังที่ถูกผลิตออกมามากที่สุดตลอดกาล
ออฟมอนสเตอส์แอนด์เมน

ออฟมอนสเตอส์แอนด์เมน  เป็นวงดนตรีไอซ์แลนด์แนวอินดีโฟล์ก/ป็อป ก่อตั้งวงปี ค.ศ. 2010 ในปี ค.ศ. 2011 ออฟมอนสเตอส์แอนด์เมนออกอีพีชุด "Into the Woods" และออกอัลบั้มเปิดตัวชุดแรกปี 2011 ชุด "My Head Is an Animal" ขึ้นอันดับ 1 ในประเทศออสเตรเลีย ไอซ์แลนด์ ไอร์แลนด์ และยูเอสร็อกแอนด์ออลเทอร์นาทิฟชาตส์ ยังขึ้นสูงสุดอันดับ 6 บนชาร์ต "บิลบอร์ด" 200 ขึ้นสูงสุดอันดับ 3 ในสหราชอาณาจักร และติดท็อป 20 ในชาร์ตของยุโรปแทบทุกชาติและในแคนาดา ซิงเกิลนำ "Little Talks" ประสบความสำเร็จระดับนานาชาติ สามารถติดในท็อป 10 ในหลายชาร์ตในยุโรป รวมถึงอันดับ 1 ในไอร์แลนด์และไอซ์แลนด์ และติดอันดับ 1 ยูเอสออลเทอร์นาทิฟซองส์
ราซินกลุบเดอาเบยาเนดา

ราซินกลุบเดอาเบยาเนดา  หรือที่รู้จักกันในชื่อ ราซิน เป็นสโมสรฟุตบอลในอาร์เจนตินา ก่อตั้งขึ้นในปี ค.ศ. 1903 ที่ตั้งของสโมสรอยู่ในอาเบยาเนดา เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือริเบร์เปลต, โบกายูนิออร์ส, อินเดเปนดิเอนเต และซานโลเรนโซ)
ซานโลเรนโซเดอัลมาโกร

ซานโลเรนโซเดอัลมาโกร  หรือที่รู้จักกันในชื่อ ซานโลเรนโซ เป็นสโมสรฟุตบอลในอาร์เจนตินา ก่อตั้งขึ้นในปี ค.ศ. 1908 ที่ตั้งของสโมสรอยู่ในกรุงบัวโนสไอเรส เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือริเบร์เปลต, โบกายูนิออร์ส, อินเดเปนดิเอนเต และราซิน)
กีฬากระโดดน้ำในโอลิมปิกฤดูร้อน 2020

กีฬากระโดดน้ำในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม ถึง 8 สิงหาคม ค.ศ. 2020 ณ สนาม ศูนย์กีฬาทางน้ำโอลิมปิก
ประเทศที่เข้าร่วมแข่งขัน.
รายชื่อประเทศต่อไปนี้เป็นรายชื่อประเทศที่เข้าร่วมการแข่งขัน
<templatestyles src="Div col/styles.css"/>
สโมสรฟุตบอลกรุซอาซุล

กรุซอาซุล  เป็นสโมสรฟุตบอลของประเทศเม็กซิโก ตั้งอยู่ที่เม็กซิโกซิตี ก่อตั้งเมื่อวันที่ 22 พฤษภาคม ค.ศ. 1927 ปัจจุบันกำลังลงเล่นอยู่ในลิกา เอเมเอกิส
ลิกาเดปอร์ติบาอาลาฮูเอเลนเซ

ลิกาเดปอร์ติบาอาลาฮูเอเลนเซ  เป็นสโมสรกีฬาในประเทศคอสตาริกา ตั้งอยู่ที่อาลาฮูเอลา ก่อตั้งเมื่อวันที่ 18 มิถุนายน ค.ศ. 1919 ปัจจุบันกำลังลงเล่นอยู่ในลิกา เอเฟเปเด
สโมสรกีฬากัวดาลาฮารา

สโมสรกีฬากวาดาลาฮารา  เป็นสโมสรกีฬาของประเทศเม็กซิโก ตั้งอยู่ที่เมืองกวาดาลาฮารา ก่อตั้งเมื่อวันที่ 8 พฤษภาคม ค.ศ. 1906 ปัจจุบันกำลังลงเล่นอยู่ในลิกา เอเมเอกิส
กีฬารักบี้ 7 คนในโอลิมปิกฤดูร้อน 2020

กีฬารักบี้ 7 คนในโอลิมปิกฤดูร้อน 2020 มีกำหนดจัดขึ้นที่สนามกีฬาอายิโนโมโตะ ในโตเกียว จะจัดขึ้นระหว่างวันที่ 27 กรกฎาคม ถึง 1 สิงหาคม ค.ศ. 2020 โดยการแข่งขันครั้งนี้มีจำนวนทีมที่เข้าร่วมแข่งขันทั้งหมด 24 ทีม
กีฬาโปโลน้ำในโอลิมปิกฤดูร้อน 2020

การแข่งขันกีฬาโปโลน้ำในโอลิมปิกฤดูร้อน 2020 มีกำหนดจัดขึ้นที่ศูนย์กีฬาว่ายน้ำระหว่างประเทศทะสึมิโตเกียว ในเขตโคโต จะจัดขึ้นระหว่างวันที่ 25 กรกฎาคม ถึง 8 สิงหาคม ค.ศ. 2020 โดยการแข่งขันครั้งนี้มีจำนวนทีมที่เข้าร่วมแข่งขันทั้งหมด 22 ทีม (ทีมชาย 12 และ ทีมหญิง 10 ทีม) ซึ่งทีมหญิงได้เพิ่มจำนวนทีมจากครั้งก่อนจาก 8 ทีม เป็น 10 ทีม
กีฬาระบำใต้น้ำในโอลิมปิกฤดูร้อน 2020

การแข่งขันกีฬาระบำใต้น้ำในโอลิมปิกฤดูร้อน 2020 จัดขึ้นในเมืองโตเกียว ประเทศญี่ปุ่น มีกำหนดแข่งขันระหว่างวันที่ 3 สิงหาคม – 9 สิงหาคม ค.ศ. 2020 โดยได้จัดขึ้นที่ศูนย์กีฬาว่ายน้ำระหว่างประเทศทะสึมิโตเกียว
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาไตรกีฬาในโอลิมปิกฤดูร้อน 2020

การแข่งขันกีฬาไตรกีฬาในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 27 กรกฎาคม – 1 สิงหาคม พ.ศ. 2564 ณ สนาม Olympic Center 
รายการ.
กีฬาไตรกีฬาในโอลิมปิกฤดูร้อน 2020 จะแข่งขันทั้งหมด 3 รายการ
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดน่าน พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 1.
กลุ่มจังหวัดที่ 1 ประกอบไปด้วยจังหวัดเชียงราย จังหวัดแม่ฮ่องสอน จังหวัดเชียงใหม่ จังหวัดพะเยา จังหวัดน่าน จังหวัดลำปาง จังหวัดลำพูน จังหวัดแพร่ จังหวัดสุโขทัย จังหวัดตาก และจังหวัดกำแพงเพชร จำนวน 11 จังหวัด
ผู้สมัครที่ได้รับการเลือกตั้งในกลุ่มจังหวัดที่ 1.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 1 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดน่านทั้งจังหวัด
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดนครสวรรค์ พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3) 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 2.
กลุ่มจังหวัดที่ 2 ประกอบไปด้วยจังหวัดอุตรดิตถ์ จังหวัดพิษณุโลก จังหวัดเพชรบูรณ์ จังหวัดพิจิตร จังหวัดชัยภูมิ จังหวัดขอนแก่น จังหวัดลพบุรี จังหวัดนครสวรรค์ และจังหวัดอุทัยธานี ทั้งหมด 9 จังหวัด
ผู้สมัครที่ได้รับการเลือกตั้งในกลุ่มจังหวัดที่ 2.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 2 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองนครสวรรค์ อำเภอพยุหะคีรี อำเภอท่าตะโก อำเภอโกรกพระ และอำเภอชุมแสง
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอบรรพตพิสัย อำเภอลาดยาว อำเภอเก้าเลี้ยว อำเภอแม่วงก์ อำเภอแม่เปิน และอำเภอชุมตาบง
เขตเลือกตั้งที่ 3.
เขตการเลือกตั้งที่ 3 ประกอบไปด้วยอำเภอหนองบัว อำเภอไพศาลี อำเภอตากฟ้า และอำเภอตาคลี
การปะทะที่บาเจาะ พ.ศ. 2556

การปะทะที่บาเจาะเป็นการปะทะระหว่างกองทัพเรือไทยและกลุ่มผู้ก่อความไม่สงบอาร์เคเค โดยฝ่ายก่อความไม่สงบโจมตีฐานทหารในอำเภอบาเจาะ ผู้ก่อความไม่สงบอาร์เคเค 16 คน ซึ่งรวมถึงผู้บัญชาการฝ่ายดังกล่าว 1 คนเสียชีวิต โดยไม่มีทหารไทยที่ปกป้องฐานได้รับบาดเจ็บ
ยุทธการ.
วันที่ 13 กุมภาพันธ์ พ.ศ. 2556 ได้เกิดกรณีกองกำลังติดอาวุธอาร์เคเคบุกโจมตีฐานปฏิบัติการทหารนาวิกโยธิน ที่อำเภอบาเจาะ จังหวัดนราธิวาส ซึ่งทางฝ่ายทหารได้เตรียมพร้อมอยู่ก่อนแล้ว เนื่องจากได้รับเบาะแสถึงแผนการโจมตีฐานที่มั่นในช่วงไม่กี่วันก่อน นาวาเอก สมเกียรติ ผลประยูร จึงได้วางยุทธวิธีตั้งรับ โดยมีหน่วยซีลและหน่วยรีคอนเสริมกำลัง จากการปะทะดังกล่าว ส่งผลให้ผู้ก่อการเสียชีวิต 16 คน นับเป็นการปะทะครั้งใหญ่ที่สุดที่มีผู้เสียชีวิตเป็นกลุ่มขบวนการ ซึ่งมีอาวุธครบมือ
ผลที่ตามมา.
หลังจากเกิดเหตุการณ์ เขาในฐานะผู้บังคับหน่วยเฉพาะกิจนาวิกโยธินภาคใต้ ได้แสดงความรู้สึกเสียใจ และชี้แจงถึงความจำเป็นในการป้องกันชีวิตของทหารให้แก่ประชาชนในพื้นที่ได้มีความเข้าใจ รวมถึงญาติของผู้เสียชีวิตที่ให้การยอมรับในที่สุด
นอกจากนี้ สมเกียรติมักกล่าวย้ำตามสื่อต่าง ๆ จำนวนมาก ว่า “การมีคนตายไม่ใช่ชัยชนะของฝ่ายใดฝ่ายหนึ่ง แต่เป็นการสูญเสียร่วมกัน”
กรมแพทย์ทหารเรือ

กรมแพทย์ทหารเรือ (อักษรย่อ: พร.) เป็นหน่วยงานราชการของกองทัพเรือไทย ที่ดำเนินการเกี่ยวกับการแพทย์และการพยาบาล ซึ่งมีเจ้ากรมแพทย์ทหารเรือคนปัจจุบันคือ พลเรือโท ประทีป ตังติสานนท์ ส่วนรองเจ้ากรมแพทย์ทหารเรือประกอบด้วย พลเรือตรี เรวัตร กิจณรงค์ พลเรือตรี กิตตินันท์ งามศิลป์และ พลเรือตรี ปิยวัฒน์ วงษ์วานิช
นอกจากนี้ กรมแพทย์ทหารเรือ ได้ส่งทีมเข้าช่วยเหลือในปฏิบัติการค้นหาและกู้ภัยถ้ำหลวง ร่วมกับหน่วยซีล ที่ซึ่งประสบความสำเร็จ
ประวัติ.
กรมแพทย์ทหารเรือได้รับการสถาปนาเมื่อวันที่ 1 เมษายน พ.ศ. 2433 ตามพระราชบัญญัติจัดการกรมยุทธนาธิการ โดยมีชื่อหน่วยคือ "โรงพยาบาลทหารเรือ" ครั้นวันที่ 20 กันยายน พ.ศ. 2459 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ยกฐานะหน่วยเป็น "กรมแพทย์พยาบาลทหารเรือ" ซึ่งฐานะและนามของหน่วยได้รับการปรับปรุงให้เหมาะสมตามยุคสมัย กระทั่งปี พ.ศ. 2493 ได้รับการยกฐานะเป็น "กรมแพทย์ทหารเรือ" สังกัดกองทัพเรือ เรื่อยมาถึงปัจจุบัน
พ.ศ. 2561 พลเรือเอก ลือชัย รุดดิษฐ์ เมื่อครั้งดำรงตำแหน่งรองผู้บัญชาการทหารเรือ ได้ทำหน้าที่เป็นประธานทอดผ้าป่ามหากุศล เพื่อจัดซื้อเครื่องมือแพทย์แก่โรงพยาบาลสมเด็จพระปิ่นเกล้า กรมแพทย์ทหารเรือ
ปี พ.ศ. 2562 พระบาทสมเด็จพระวชิรเกล้าเจ้าอยู่หัว พระราชทานเงิน 2,407,144,487.59 บาท ช่วยโรงพบาบาล 27 แห่ง ซึ่งรวมถึงโรงพยาบาลในสังกัดกรมแพทย์ทหารเรือ เพื่อจัดซื้อเครื่องมือและอุปกรณ์ทางการแพทย์
หน่วยขึ้นตรงกรมแพทย์ทหารเรือ.
<templatestyles src="Div col/styles.css"/>
หน่วยที่กรมแพทย์ทหารเรือคุมด้านเทคนิค.
<templatestyles src="Div col/styles.css"/>
กิจกรรมเพื่อสังคม.
พ.ศ. 2556 กรมแพทย์ทหารเรือ ร่วมกับกระทรวงสาธารณสุข เพื่อทำการติดตามผู้สัมผัสสารเบนซีนที่จังหวัดระยอง มารับการตรวจสุขภาพตามมาตรฐานติดต่อกัน 5 ปี หลังพบพนักงานเก็บคราบน้ำมันมีค่าสารดังกล่าวสูง
เดือนกรกฎาคม พ.ศ. 2561 ชุดเวชศาสตร์ใต้น้ำ กรมแพทย์ทหารเรือ เป็นหนึ่งในทีมที่เข้าช่วยเหลือเด็ก ๆ และผู้ช่วยผู้ฝึกสอน ออกจากปฏิบัติการค้นหาและกู้ภัยถ้ำหลวง ร่วมกับหน่วยบัญชาการสงครามพิเศษทางเรือ (หน่วยซีล) จากนั้น ในเดือนตุลาคม กรมแพทย์ทหารเรือได้เป็นหนึ่งในกองกำลังที่เข้าร่วมภารกิจให้การช่วยเหลือ ต่อผู้ประสบภัยจากเหตุแผ่นดินไหวและคลื่นสึนามิในเกาะซูลาเวซี พ.ศ. 2561
ครั้นในเดือนพฤศจิกายน ของปีเดียวกัน ทางกองทัพเรือไทย ได้จัดศูนย์ช่วยเหลือผู้ประสบภัยทางน้ำเนื่องในวันลอยกระทง ประจำปี 2561 โดยศูนย์ดังกล่าวได้จัดส่งกำลังพลและยุทโธปกรณ์จากกองเรือลำน้ำ กองเรือยุทธการ และชุดแพทย์เคลื่อนที่จากกรมแพทย์ทหารเรือ เพื่อช่วยเหลือผู้ประสบภัยใน 3 พื้นที่ รวมถึงในเดือนเดียวกันนี้ โรงพยาบาลสมเด็จพระปิ่นเกล้าได้จัดงานวิ่งการกุศล เพื่อช่วยเหลือผู้ป่วยยากไร้ ที่ขาดแคลนค่าใช้จ่ายส่วนเกินในการผ่าตัด และเพื่อระดมทุนซื้ออุปกรณ์เครื่องมือแพทย์เกี่ยวกับการผ่าตัด
สำหรับเดือนธันวาคม พ.ศ. 2562 ได้มีนักไตรกีฬาหญิง ซึ่งเป็นตัวแทนโรงพยาบาลสมเด็จพระนางเจ้าสิริกิติ์ กรมแพทย์ทหารเรือ ให้การช่วยเหลือข้าราชการอาวุโสที่หัวใจหยุดเต้น ด้วยการนวดหัวใจ แล้วนำส่งโรงพยาบาลได้อย่างปลอดภัย ก่อนที่เธอจะทำการลงแข่งขัน
สิ่งสืบทอด.
ตามโรงพยาบาลในสังกัดกรมแพทย์ทหารเรือ ได้มีการปลูกต้นไม้ให้ร่มเงาและความสวยงาม อาทิ ประดู่แดง, ประดู่เหลือง, นนทรี, ปีบ และชมพูพันธุ์ทิพย์ ซึ่งหลายคนให้ความสำคัญต่อกรณีการตัดไม้หวงห้าม
พิพัฒน์ รัชกิจประการ

พิพัฒน์ รัชกิจประการ #เปลี่ยนทาง (เกิด 5 สิงหาคม พ.ศ. 2498) ชื่อเล่น เกี๊ยะ เป็นนักธุรกิจและนักการเมืองชาวไทย อดีตรัฐมนตรีว่าการกระทรวงแรงงาน ในรัฐบาลเศรษฐา ทวีสิน และรัฐบาลแพทองธาร ชินวัตร และรองหัวหน้าพรรคภูมิใจไทย อดีตรัฐมนตรีว่าการกระทรวงการท่องเที่ยวและกีฬา ในรัฐบาลพลเอก ประยุทธ์ จันทร์โอชา
ประวัติ.
พิพัฒน์ รัชกิจประการ เกิดเมื่อวันที่ 5 สิงหาคม พ.ศ. 2498 ที่ตำบลฉลุง อำเภอหาดใหญ่ จังหวัดสงขลา เป็นบุตรของนายสุทัศน์ และนางกุยเฮียง รัชกิจประการ และเป็นพี่ชายของนายพิบูลย์ รัชกิจประการ สมาชิกสภาผู้แทนราษฎรจังหวัดสตูล สังกัดพรรคภูมิใจไทย และพี่ชายของนายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) มีบุตรเป็นสมาชิกสภาผู้แทนราษฎรไทย ชุดที่ 26 ชื่อ นาย ชลัฐ รัชกิจประการ
จบการศึกษาจากโรงเรียนแสงทองวิทยา จังหวัดสงขลา ระดับปริญญาตรีและปริญญาโท สาขารัฐศาสตร์ จากคณะรัฐศาสตร์ มหาวิทยาลัยรามคำแหง สมรสกับนางนาที รัชกิจประการ อดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย
การทำงาน.
พิพัฒน์ สืบทอดธุรกิจกลุ่มเรือประมงในเขตน่านน้ำอันดามันของครอบครัว ต่อมาได้จดทะเบียนในตลาดหลักทรัพย์ในชื่อ พีทีจี เอ็นเนอยี
พิพัฒน์ เริ่มต้นงานการเมืองโดยการชักชวนของ วัฒนา อัศวเหม เมื่อครั้งก่อตั้งพรรคมหาชน เมื่อปี พ.ศ. 2541 เพื่อสร้างฐานการเมืองในพื้นที่ภาคใต้ และเป็นกรรมการบริหารพรรค
ในปี พ.ศ. 2562 หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคภูมิใจไทยได้เข้าร่วมรัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี และพรรคพลังประชารัฐ โดยเขาได้รับแต่งตั้งให้ดำรงตำแหน่งรัฐมนตรีว่าการกระทรวงการท่องเที่ยวและกีฬา โดยนายพิพัฒน์ ได้รับโควตาพรรคภูมิใจไทย เช่นเดียวกับ มนัญญา ไทยเศรษฐ์ หลังภริยา นาที รัชกิจประการ สมาชิกวุฒิสภาไทย ชุดที่ 9 ถูกตัดสิทธิ์กรณีแจ้งบัญชีเท็จในปี พ.ศ. 2562 นอกจากนี้เขายังเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
ในปี พ.ศ. 2564 เขาได้รับแต่งตั้งเป็นรองหัวหน้าพรรคภูมิใจไทย และเป็นคณะกรรมการสรรหาผู้สมัครรับเลือกตั้งสมาชิกสภาผู้แทนราษฎรของพรรค ต่อมาเขาได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลเศรษฐา ทวีสิน ในปี พ.ศ. 2566 และรัฐบาลนางสาวแพรทองธาร ชินวัตร
ฟอร์เอเวอร์ยัง

"ฟอร์เอเวอร์ยัง"  เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ ถือเป็นแทร็กที่สองจากอีพีภาษาเกาหลีชุดแรก " สแควร์อัป" ซึ่งออกจำหน่ายเมื่อวันที่ 15 มิถุนายน 2018 เพลงเขียนและผลิตโดยเท็ดดีและฟิวเจอร์เบานซ์ แรกเริ่มเพลงถูกบันทึกเมื่อปี 2015 ส่วนเวอร์ชันภาษาญี่ปุ่นถูกบรรจุอยู่ในอัลบั้มรวมเพลงภาษาญี่ปุ่นชุดแรก "แบล็กพิงก์อินยัวร์แอเรีย" (2018)
"ฟอร์เอเวอร์ยัง" ประสบความสำเร็จเชิงพาณิชย์เมื่อ "สแควร์อัป" ออกจำหน่าย โดยสามารถขึ้นอันดับที่สองบนแกออนดิจิทัลชาร์ตในเกาหลีใต้และขายได้มากกว่า 2.5 ล้านดิจิทัลดาวน์โหลด และยังเป็นเพลงที่สองของวงที่ได้รับการรับรองระดับทองคำขาวจากสมาคมลิขสิทธิ์เพลงเกาหลี (KMCA) ในญี่ปุ่น เพลงขึ้นสูงสุดที่อันดับ 36 บนเจแปนฮอต 100 และได้รับการรับรองระดับทองคำจากสมาคมผู้ประกอบกิจการเพลงของญี่ปุ่น (RIAJ) สำหรับเพลงที่มียอดสตรีมมากกว่า 50 ล้านครั้งในประเทศ นอกจากนี้ เพลงยังติดห้าอันดับแรกในมาเลเซียและสิงคโปร์
การตอบรับเชิงวิจารณ์.
"ฟอร์เอเวอร์ยัง" ได้รับการตอบรับเชิงบวกโดยทั่วไปจากนักวิจารณ์ เชส แม็กมัลเลน จาก "เดอะ 405" เขียนว่า แม้ "วายจีจะเก็บเพลงนี้มานานหลายปีแล้ว", "[แต่]มันแทบจะไม่สำคัญเลย เมื่อกรูฟเริ่มดังขึ้น" และถือว่าเป็นแทร็กที่ดีที่สุดจาก "สแควร์อัป" "โทนโกลว์" จัดเพลงให้อยู่อันดับที่ 11 ในรายชื่อ 50 อันดับเพลงเกาหลีแห่งปี 2018 โดยตั้งข้อสังเกตว่า "ฟอร์เอเวอร์ยัง" ประสบความสำเร็จเพราะ "พลังที่มีชีวิตชีวา" ถึงแม้องค์ประกอบจะมีความ "ตรงไปตรงมา" ก็ตาม ในปี 2019 รีอัน เดลี จาก "เอ็นเอ็มอี" จัดอันดับให้เป็นแทร็กที่ดีที่สุดอันดับสามของวง โดยให้ความเห็นว่าวงโอบรับแนวเพลงมูมบาห์ตัน โดยใช้จังหวะเฮาส์ที่ราวกับเลเซอร์และจังหวะเรเกตอนเพื่อสร้าง "รากฐานที่มีชีวิตชีวาและมีสีสัน" สำหรับบทเพลงที่ฉลองความเยาว์วัย ในทางตรงข้าม พาลเมอร์ ฮาสช์ จาก "อินไซเดอร์" รู้สึกว่าแม้เพลงจะฟังติดหู แต่ก็ขาดการเชื่อมโยงบางอย่าง ส่งผลให้ "ตอนจบไม่น่าพอใจเท่าที่ควร"
ในงานประกาศผลรางวัลสิ้นปี "ฟอร์เอเวอร์ยัง" ได้รับการเสนอชื่อเข้าชิงรางวัลศิลปินแห่งปี – ดิจิทัลมิวสิก (มิถุนายน) ที่งานแกออนชาร์ตมิวสิกอะวอดส์ ครั้งที่ 8 เคียงข้างซิงเกิลนำในอัลบั้ม "สแควร์อัป" อย่าง "ตู-ดู ตู-ดู" แต่ทั้งนี้เพลงหลังได้รับรางวัล
สโมสรฟุตบอลซังตุส

สโมสรฟุตบอลซังตุส  เป็นสโมสรฟุตบอลอาชีพในประเทศบราซิล ก่อตั้งเมื่อวันที่ 14 เมษายน ค.ศ. 1912 มีที่ตั้งอยู่ในซังตูส ปัจจุบันแข่งขันในกังเปโอนาตูบราซีเลย์รูแซรียีเบ ลีกระดับที่สองของประเทศ หลังจากตกชั้นจากกังเปโอนาตูบราซีเลย์รูแซรียีอาในฤดูกาล 2023
โซซีเยดาจีอิสโปร์ชีวาปัลเมย์รัส

โซซีเยดาจีอิสโปร์ชีวาปัลเมย์รัส  หรือที่รู้จักกันในชื่อ ปัลเมย์รัส เป็นสโมสรฟุตบอลอาชีพในประเทศบราซิล ก่อตั้งเมื่อวันที่ 26 สิงหาคม ค.ศ. 1914 มีที่ตั้งอยู่ในนครเซาเปาลู
ฟุตบอลชิงแชมป์สโมสรโลก 2019 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2019 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2019, เป็นทัวร์นาเมนต์ฟุตบอลที่เป็นเจ้าภาพโดย ประเทศกาตาร์. ครั้งนี้เป็นนัดชิงชนะเลิศครั้งที่ 16 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากอังกฤษ ลิเวอร์พูล, ตัวแทนจาก ยูฟ่า ในฐานะแชมป์เก่าของ ยูฟ่าแชมเปียนส์ลีก, และ สโมสรจาก บราซิล ฟลาเม็งกู, ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส. แมตช์นี้เป็นการลงเล่นที่ สนามกีฬาแห่งชาติคาลิฟา ใน โดฮา เมื่อวันที่ 21 ธันวาคม ค.ศ. 2019.
ทีม.
"ในตารางด้านล่างนี้, นัดชิงชนะเลิศตั้งแต่ปี 2005 เป็นยุคฟีฟ่าคลับเวิลด์แชมเปียนชิป, ตั้งแต่ปี 2006 เป็นในยุคฟีฟ่าคลับเวิลด์คัพ."
หมายเหตุ: เมื่อวันที่ 27 ตุลาคม ค.ศ. 2017, ฟีฟ่า ได้รับการยกย่องอย่างเป็นทางการถึงแชมเปียนส์ของอินเตอร์คอนติเนนตัลคัพ ในฐานะแชมเปียนส์สโมสรโลก, อยู่ในสถานะเท่ากับฟีฟ่าคลับเวิลด์คัพ.
ภูมิหลัง.
นัดชิงชนะเลิศครั้งนี้เป็นการรีแมตช์ของ อินเตอร์คอนติเนนตัลคัพ 1981, ได้รับการยอมรับจากฟีฟ่าให้เป็น คลับเวิลด์แชมเปียนชิป. ฟลาเม็งกู ชนะนัดนี้ไปได้ 3–0 สำหรับพวกเขาเท่านั้นที่ครองแชมป์สโมสรโลก.
แมตช์.
รายละเอียด.
<onlyinclude></onlyinclude>
กีฬากอล์ฟในโอลิมปิกฤดูร้อน 2020

การแข่งขันกีฬากอล์ฟในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม – 8 สิงหาคม ค.ศ. 2021 ณ Kasumigaseki Country Club
กีฬาขี่ม้าในโอลิมปิกฤดูร้อน 2020

การแข่งขันกีฬาขี่ม้าในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม – 8 สิงหาคม ค.ศ. 2020 ณ Sea Forest Cross-Country Course
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาเบสบอลในโอลิมปิกฤดูร้อน 2020

การแข่งขันกีฬาเบสบอลในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม – 7 สิงหาคม พ.ศ. 2564 ที่สนามกีฬาโยโกฮามะ และ สนามเบสบอลฟูกูชิมาอาซูมา
ปฏิทินการแข่งขัน.
<templatestyles src="Olympic schedule legend/styles.css"/>
การคัดเลือก.
1เบสบอลถูกบรรจุในการแข่งขันกีฬาโอลิมปิกปี 2020 ระหว่างการประชุม IOC เมื่อวันที่ 3 สิงหาคม 2559<br>
2WBSC Premier12 แข่งขันในญี่ปุ่น เม็กซิโก เกาหลีใต้ และไต้หวัน โดยรอบชิงชนะเลิศที่โตเกียว
กีฬาซอฟต์บอลในโอลิมปิกฤดูร้อน 2020

การแข่งขันกีฬาซอฟท์บอลในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 21-27 กรกฎาคม พ.ศ. 2564 ที่สนามกีฬาโยโกฮามะ และ สนามเบสบอลฟูกูชิมาอาซูมา เป็นครั้งแรกนับตั้งแต่โอลิมปิกฤดูร้อน 2008 การแข่งขันจะประกอบด้วย 6 ทีม เบสบอล/ซอฟต์บอลเป็นหนึ่งในห้ากีฬาที่เพิ่มเข้ามาในโปรแกรมโอลิมปิกฤดูร้อน 2020 เท่านั้น มันจะไม่กลับมาในปี 2024
ปฏิทินการแข่งขัน.
<templatestyles src="Olympic schedule legend/styles.css"/>
รอบแบ่งกลุ่ม.
ทีม 4 อันดับแรกจะได้เข้าสู่รอบรองชนะเลิศ
อันดับ.
<section begin=Standings />
<section end=Standings />
แมทช์.
<templatestyles src="Col-begin/styles.css"/>
กีฬาโต้คลื่นในโอลิมปิกฤดูร้อน 2020

การแข่งขันกีฬาโต้คลื่นในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 26 - 29 กรกฎาคม ค.ศ. 2021 ณ Tsurigasaki Surfing Beach
กีฬาปีนหน้าผาในโอลิมปิกฤดูร้อน 2020

การแข่งขันกีฬาปีนหน้าผาในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 4 - 7 สิงหาคม ค.ศ. 2021 ณ Aomi Urban Sports Park
ปฏิทินการแข่งขัน.
S = Speed, B = Bouldering, L = Lead
สรุปเหรียญรางวัล.
ตารางสรุปเหรียญรางวัล.
สเปน
กีฬาสเกตบอร์ดในโอลิมปิกฤดูร้อน 2020

การแข่งขันกีฬาสเกตบอร์ดในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 26 กรฎาคม- 6 สิงหาคม ค.ศ. 2021 ณ Ariake Urban Sports Park
สรุปเหรียญรางวัล.
ผู้ที่ได้รับเหรียญรางวัล.
รายชื่อต่อไปนี้เป็นรายชื่อผู้เข้าแข่งขันที่ได้รับเหรียญรางวัลจากการแข่งขันกีฬาสเกตบอร์ดในโอลิมปิกฤดูร้อน ซึ่งแข่งขันครั้งแรกในโอลิมปิกฤดูร้อน 2020 ที่กรุงโตเกียว ประเทศญี่ปุ่น และครั้งถัดไปในโอลิมปิกฤดูร้อน 2024 ที่กรุงปารีส ประเทศฝรั่งเศส
ตัวรับอะดีโนซีน

ตัวรับอะดีโนซีน  หรือ ตัวรับพี1 (P1 receptor) เป็นชั้นของหน่วยรับที่จับคู่กับจีโปรตีนและพิวรีนที่มีลิแกนด์เป็นอะดีโนซีน ในร่างกายมนุษย์มีตัวรับอะดีโนซีนที่รู้จักอยู่ 4 ชนิดได้แก่ A1, A2A, A2B และ A3 โดยแต่ละชนิดเข้ารหัสด้วยยีนต่างกัน ตัวรับอะดีโนซีนมักเป็นที่รู้จักจากกลไกการออกฤทธิ์ของกาเฟอีนและธีโอฟิลลีน ซึ่งเป็นแอนตาโกนิสต์กับอะดีโนซีน
ตัวรับอะดีโนซีนแต่ละชนิดมีหน้าที่ต่างกันและบางครั้งก็คาบเกี่ยวกัน เช่นตัวรับทั้ง A1 และ A2A ควบคุมการใช้ออกซิเจนและการไหลเวียนโลหิตของหัวใจ และตัวรับ A2A ก็ทำหน้าที่ต้านการอักเสบทั่วร่างกายด้วย นอกจากนี้ตัวรับทั้งสองยังมีส่วนในการควบคุมการหลั่งสารสื่อประสาทอย่างโดพามีนและกลูตาเมต ส่วนตัวรับ A2B และ A3 จะอยู่ส่วนปลายและทำหน้าที่ด้านระบบภูมิคุ้มกันและต้านการอักเสบเป็นหลัก ด้วยหน้าที่ที่ต่างกันนี้จึงมีการพัฒนายาสมัยใหม่ให้ออกฤทธิ์ตรงกับตัวรับมากขึ้น จากเดิมที่สารออกฤทธิ์ไม่เฉพาะเจาะจงที่ตัวใดตัวหนึ่ง ยกตัวอย่างเช่น อะดีโนซีนใช้ในการรักษาหัวใจเต้นเร็วผ่านการออกฤทธิ์ต่อตัวรับทั้ง 4 ชนิด และเป็นยาระงับประสาทผ่านการออกฤทธิ์ต่อตัวรับ A1 และ A2A ในสมอง ขณะที่สารกลุ่มแซนทีนอย่างกาเฟอีนและธีโอฟิลลินใช้กระตุ้นอัตราการเต้นของหัวใจผ่านการออกฤทธิ์ต่อตัวรับ A1 และ A2A เช่นกัน และเป็นตัวยับยั้งฟอสโฟไดเอสเทอเรส ทำให้กล้ามเนื้อหดตัวและหลอดเลือดขยาย
การทำงานของตัวรับอะดีโนซีนสามารถแยกย่อยได้เป็นตัวรับ A1 เป็นตัวรับที่พบได้ทั่วไปในร่างกาย ทำหน้าที่ยับยั้งการทำงานหลายส่วนและลดการส่งสารสื่อประสาทในถุงไซแนปส์ นอกจากนี้ยังหน้าที่ควบคุมการใช้ออกซิเจนและการไหลเวียนโลหิตในหัวใจร่วมกับ A2A ที่พบมากในปมประสาทฐาน ขณะที่ A2B มีหน้าที่เกี่ยวข้องกับการสร้างกระดูกเช่นเดียวกับ A2A ส่วน A3 ยังมีการศึกษาไม่มาก แต่เชื่อว่าเกี่ยวข้องกับออสติโอคลาสต์ เซลล์ที่มีหน้าที่สลายเนื้อกระดูก
กีฬาฟุตบอลในโอลิมปิกฤดูร้อน 2020

การแข่งขันกีฬาฟุตบอลในโอลิมปิกฤดูร้อน 2020 มีกำหนดแข่งขันระหว่างวันที่ 22 กรกฎาคม ถึง 7 สิงหาคม ค.ศ. 2020 
นอกจาก การแข่งขันที่จะขึ้นในเมืองเจ้าภาพอย่าง โตเกียว แล้วยังมีนัดอื่น ๆ ที่จะแข่งขันในเมือง คาชิมะ, ไซตามะ, ซัปโปโระ, เซ็นได, และโยโกฮามะ.
สมาคมที่เกี่ยวข้องกับฟีฟ่าที่ส่งทีมเข้าร่วมการแข่งขันจะไม่มีการจำกัดอายุสำหรับทีมหญิง ในขณะที่ทีมชายจะจำกัดเฉพาะผู้เล่นที่อายุต่ำกว่า 24 ปี (เกิดในหรือหลังวันที่ 1 มกราคม ค.ศ. 1997) โดยอนุญาตให้มีผู้เล่นอายุเกินได้สูงสุดสามคน โดยทั่วไปแล้ว การแข่งขันประเภทชายจะจำกัดให้เล่นเฉพาะผู้เล่นอายุต่ำกว่า 23 ปี แม้ว่าภายหลังการเลื่อนการแข่งขันกีฬาโอลิมปิกออกไปหนึ่งปี ฟีฟ่าตัดสินใจที่จะคงข้อจำกัดให้ผู้เล่นที่เกิดในหรือหลังวันที่ 1 มกราคม ค.ศ. 1997 ลงเล่นได้เช่นเดิม ในเดือนมิถุนายน ค.ศ. 2020 ฟีฟ่า ได้ตัดสินใจนำเทคโนโลยีผู้ช่วยผู้ตัดสินวิดีโอ (VAR) มาใช้ช่วยตัดสินซึ่งนับเป็นครั้งแรกที่มีการนำมาใช้ในกีฬาโอลิมปิก
บราซิล คือแชมป์เก่าของการแข่งขันทีมชายจากปี ค.ศ. 2016 ที่ชาติของเขาเป็นเจ้าภาพ และได้กลับมาลงเล่นในปีนี้หลังเป็นรองแชมป์รายการปรีโอลิมปิกคอนเมบอล ขณะที่ เยอรมนี คือแชมป์เก่าของการแข่งขันทีมหญิง แต่ไม่สามารถเป็นสามทีมที่ดีที่สุดของทวีปยุโรปในฟุตบอลโลกหญิง 2019ได้ซึ่งจะได้สิทธิ์มาแข่งขันในโอลิมปิกครั้งนี้ได้ หลังตกรอบก่อนรองชนะเลิศ จากการพ่ายแพ้ต่อสวีเดน
ปฏิทินการแข่งขัน.
<templatestyles src="Olympic schedule legend/styles.css"/>
สนามแข่งขัน.
ใช้สนามแข่งขันทั้งสิ้น 7 สนามใน 5 เมือง ได้แก่:
การคัดเลือก.
ทีมชาย.
ทีมชายมีทีมเข้าแข่งขันทั้งหมด 16 ทีม โดยแบ่งเป็นบราซิล ซึ่งเป็นเจ้าภาพ และอีก 15 ทีม จาก 6 สมาพันธ์ฟุตบอล
<onlyinclude>
<templatestyles src="Refbegin/styles.css" />
ทีมหญิง.
ทีมชายมีทีมเข้าแข่งขันทั้งหมด 12 ทีม โดยแบ่งเป็นบราซิล ซึ่งเป็นเจ้าภาพ และอีก 11 ทีม จาก 6 สมาพันธ์ฟุตบอล
สหราชอาณาจักรมีคุณสมบัติสำหรับการแข่งขันกีฬาโอลิมปิกจากผลงานของทีมชาติอังกฤษในฟุตบอลโลกหญิง 2019 ซึ่งเป็นครั้งแรกตามข้อตกลงระหว่างสมาคมฟุตบอลในสหราชอาณาจักรทั้งสี่แห่ง (อังกฤษ ไอร์แลนด์เหนือ สกอตแลนด์ และเวลส์) (เป็นขั้นตอนที่สหราชอาณาจักรใช้ในกีฬาฮอกกี้สนามและรักบี้เช่นกัน) 
<onlyinclude>
<templatestyles src="Refbegin/styles.css" />
กีฬายิมนาสติกในโอลิมปิกฤดูร้อน 2020

การแข่งขันกีฬายิมนาสติกในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 22 กรกฎาคม ถึง 8 สิงหาคม ค.ศ. 2020 ณ ศูนย์ยิมนาสติกโอลิมปิก
กีฬาบาสเกตบอลในโอลิมปิกฤดูร้อน 2020

การแข่งขันกีฬาบาสเกตบอลในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 6 - 21 สิงหาคม ค.ศ. 2020 ณ สนามกีฬาไซตะมะซูเปอร์อารีนา
ชาเหลือง

ชาเหลือง (จีนตัวย่อ: 黄茶; จีนตัวเต็ม: 黃茶; พินอิน: Huáng chá) เป็นชาที่มีเฉพาะที่เมืองจีน จึงไม่ค่อยได้รับความนิยม ชาเหลืองเหมาะกับการดื่มคู่กับอาหาร รสชาติดีสดชื่นหวานและฝาด ส่วนใหญ่ผลิตในมณฑลเสฉวน มณฑลอานฮุย หูหนาน หูเป่ย กวางตุ้ง เจ้อเจียงและกุ้ยโจว จึงไม่ค่อยเป็นที่รู้จักในประเทศไทย
กระบวนการผลิต.
ชาประเภทนี้ที่มีความซับซ้อนมากกว่าชาชนิดอื่น โดยใบชาที่ใช้คือ ยอดอ่อนใบชาที่มีคุณภาพดี ในขั้นตอนแรกของการเก็บเกี่ยว คือการทำให้ใบชามาผึ่ง จากนั้นนำความร้อนเข้าสู่ใบชาเพื่อลดกระบวนการออกซิเดชั่น ในขั้นตอนที่สามจะม้วนใบชาเป็นกลุ่ม ๆ ใส่ในถุง และปล่อยให้แห้ง เพื่อให้ได้ชาคุณภาพดี ผู้เชี่ยวชาญจะต้องทำการตรวจสอบทุกขั้นตอนในการผลิตอย่างละเอียด ทุกขั้นตอนกระบวนการผลิตเหล่านี้ จะใช้ระยะเวลาอย่างน้อย 3 วัน
สรรพคุณ.
การป้องกันระบบประสาท การลดความเครียด ทางร่างกายและจิตใจ และการต้านอนุมูลอิสระและคุณสมบัติต่อต้านความวิตกกังวล
รถอเนกประสงค์ขนาดเล็กทางทหาร

รถอเนกประสงค์ขนาดเล็กทางทหาร  หรือเรียกเพียงแค่ รถอเนกประสงค์ขนาดเล็ก (อักษรย่อ: LUV) เป็นคำที่ใช้สำหรับหมวดหมู่รถทหารน้ำหนักเบาที่สุด ยานพาหนะขับเคลื่อนสี่ล้อที่เหมือนรถจี๊ปสำหรับใช้งานทางทหาร โดยนิยามว่าเบากว่ารถบรรทุกและยานพาหนะทางทหารอื่น ๆ ขนาดกะทัดรัดโดยเนื้อแท้และมักจะไม่มีอาวุธ ด้วยส่วนยื่นลำตัวสั้นเพื่อความคล่องตัวในทุกสภาพภูมิประเทศ และมักมีความจุผู้โดยสารประมาณ 4 นาย
ทั่วโลก และตั้งแต่การใช้เครื่องจักรกลขนาดใหญ่แรกสุดของกองทัพ ยานพาหนะขนาดเล็กหลายร้อยคันถูกนำมาใช้สำหรับราชการทหารแบบอเนกประสงค์ ตั้งแต่ผลิตภัณฑ์เชิงพาณิชย์ที่พร้อมใช้งาน เพียงทาสีใหม่ในสีทหาร ไปจนถึงยานพาหนะทางยุทธวิธีที่ออกแบบมาเพื่อวัตถุประสงค์เฉพาะ ที่ได้รับการพัฒนาเป็นพิเศษสำหรับการใช้งานทางทหารและปฏิบัติการในพื้นที่ส่วนหน้า ยานพาหนะเอนกประสงค์ขนาดเล็กมักเป็นแบบทั่วไปหรือใช้งานได้หลากหลาย – ใช้เพื่อลำเลียงกองกำลัง, บุคลากร, อาวุธ (ติดตั้ง), เสบียง, อพยพทหารบาดเจ็บ และบทบาทที่หลากหลายอื่น ๆ อีกมาก
มันมีต้นกำเนิดทางประวัติศาสตร์ในช่วงครึ่งแรกของคริสต์ศตวรรษที่ยี่สิบ เมื่อความทันสมัยของกองทัพหมายถึงการแทนที่ม้าและสัตว์ลากอื่น ๆ ผ่านการเปลี่ยนไปใช้เครื่องจักร ตลอดจนการเพิ่มความคล่องตัวของทหารราบ เพื่อให้ได้เปรียบทางยุทธวิธีที่สำคัญ ธรรมชาติและสภาพแวดล้อมในการปฏิบัติการสำหรับยานพาหนะขนาดเล็กที่สุดทางทหารเปลี่ยนไปนับจากนั้น ในภารกิจคริสต์ศตวรรษที่ 21 อาวุธปืนขนาดเล็กและระเบิดแสวงเครื่อง (IEDs) ก่อให้เกิดภัยคุกคามต่อทหารราบเคลื่อนที่อย่างต่อเนื่อง และยานพาหนะอเนกประสงค์ขนาดเล็กที่สุดทางทหารหนักขึ้นและใหญ่ขึ้น อันเป็นผลมาจากการเพิ่มเกราะ เพื่อจุดประสงค์ในการป้องกันลูกเรือ การออกแบบสำหรับแพลตฟอร์มยานพาหนะทางทหารขนาดเล็กสมัยใหม่ต้องปรับความคล่องแคล่ว, ความเร็ว, ประสิทธิภาพของอาวุธ, ความอยู่รอด และบรรทุกได้ – ทั้งหมดมีความสำคัญมากต่อกองกำลังภาคพื้นดินในการปฏิบัติการ
การดัดแปลงทางพลเรือนจากรถจี๊ปวิลลีส์ เอ็มบี และแลนด์โรเวอร์ นับเป็นรถอเนกประสงค์แรก และรถอเนกประสงค์บางรุ่นเช่น เชฟวี เบลเซอร์ ได้รับการนำมาใช้ในฐานะรถอเนกประสงค์ขนาดเล็กทางทหาร
ความสำคัญของยานพาหนะทางทหารประเภทนี้ได้รับการสรุปโดยนายพลไอเซนฮาวร์ ผู้ซึ่งเขียนว่าเจ้าหน้าที่อาวุโสส่วนใหญ่มองว่ารถจี๊ปเป็นหนึ่งในหกยานพาหนะที่สำคัญที่สุดของสหรัฐในสงครามโลกครั้งที่สอง ยิ่งไปกว่านั้น นายพล จอร์จ มาร์แชลล์ ยังขนานนามแก่รถจี๊ปว่า “ผลงานที่ยิ่งใหญ่ที่สุดของอเมริกาในการสงครามสมัยใหม่” ยานพาหนะที่คล้ายกันนั้นเป็นยานพาหนะทางทหารที่พบได้บ่อยที่สุดในกองทัพของประเทศส่วนใหญ่
ตำบลตลาดไทร (อำเภอประทาย)

ตลาดไทร เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลตลาดไทร ตั้งอยู่ห่างจากอำเภอประทาย ประมาณ 10 กิโลเมตร
การปกครอง.
ตำบลตลาดไทร แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ฝ่ายบริหารปฏิบัติการพิเศษ

ฝ่ายบริหารปฏิบัติการพิเศษ(SOE) เป็นหน่วยองค์กรของบริติซในช่วงสงครามโลกครั้งที่สอง ถูกก่อตั้งขึ้นอย่างเป็นทางการ เมื่อวันที่ 22 กรกฎาคม ค.ศ. 1940 ภายใต้การนำโดยรัฐมนตรีว่าการกระทรวงเศรษฐกิจยามสงคราม Hugh Dalton จาการรวมตัวกันของทั้งองค์กรลับที่มีอยู่ โดยมีวัตถุประสงค์คือเพื่อดำเนินการจารกรรม ก่อวินาศกรรม และการลาดตระเวนในทวีปยุโรปที่ถูกยึดครอง(และต่อมา ยังอยู่ในทวีปเอเชียตะวันออกเฉียงใต้ที่ถูกยึดครอง)ต่อกรกับฝ่ายอักษะ และเพื่อช่วยเหลือขบวนการฝ่ายต่อต้านท้องถิ่น
มีเพียงไม่กี่คนที่รับรู้การมีอยู่ของหน่วย SOE ผู้ที่เป็นส่วนหนึ่งของมันหรือติดต่อประสานงานกับมันซึ่งบางครั้งจะเรียกว่า "เบเกอร์ สตรีท อิรีกูลาร์ส"(Baker Street Irregulars) ภายหลังจากที่ตั้งสำนักงานใหญ่ในกรุงลอนดอน มันยังเป็นที่รู้จักกันคือ "กองทัพลับของเชอร์ชิล" หรือ "กระทรวงสงครามกองโจร" แผนกสาขาต่าง ๆ และบางครั้งองค์กรโดยรวมได้ถูกปกปิดเป็นความลับเพื่อความปลอดภัยโดขใช้ชื่ออื่น เช่น "คณะกรรมร่วมเทคนิค" หรือ "ที่ทำการราชการร่วมงานวิจัย"หรือแผนกสาขาที่ถูกสมมุติขึ้นในกระทรวงอากาศ กระทรวงกองทัพเรือ หรือสำนักงานสงคราม
เอสโอยูนั้นปฏิบัติการในทุกดินแดนที่ถูกยึดครองหรือถูกโจมตีโดยกองกำลังฝ่ายอักษะ ยกเว้นในกรณีที่เส้นแบ่งเขตที่ได้รับความเห็นชอบกับพันธมิตรร่วมของบริติซ(สหรัฐอเมริกาและสหภาพโซเวียต) ยังได้ใช้ประโยชน์จากดินแดนที่เป็นกลางในบางโอกาส หรือวางแผนและเตรียมการในกรณีที่ประเทศที่เป็นกลางถูกโจมตีโดยฝ่ายอักษะ องค์กรนี้มีการจ้างงานโดยตรงหรือเกณฑ์บังคับมากกว่า 13,000 คน ประมาณ 3,200 คน เป็นผู้หญิง
ภายหลังสงคราม องค์กรนี้ได้ถูกยุบลงอย่างเป็นทางการ เมื่อวันที่ 15 มกราคม ค.ศ. 1946 พิธีรำลึกถึงเจ้าหน้าที่หน่วยเอสโออีได้ถูกรับการเปิดเผยในเดือนตุลาคม ค.ศ. 2009 ที่บริเวณเขื่อนอัลเบิร์ตโดยแลมเบธพาเลซในกรุงลอนดอน พิธีรำลึกเอสโออี เวล็องเซ่(Valençay SOE Memorial) ได้มอบเกียรติยศให้กับเจ้าหน้าที่หน่วยเอสโออี 104 คนที่เสียชีวิตในขณะที่กำลังปฏิบัติหน้าที่ในฝรั่งเศส
การฟ้องให้ขับออกจากตำแหน่ง

การฟ้องให้ขับออกจากตำแหน่ง หรือ การฟ้องเจ้าหน้าที่ชั้นสูงในทางอาญา  เป็นกระบวนการซึ่งสภานิติบัญญัติตั้งข้อกล่าวหาต่อข้าราชการ การฟ้องให้ขับออกจากตำแหน่งมิได้ถอดถอนข้าราชการผู้นั้นออกจากตำแหน่ง ทำนองเดียวกับคำฟ้องคดีอาญาอุกฉกรรจ์ในกฎหมายอาญา จึงเป็นคำแถลงข้อกล่าวหาต่อข้าราชการโดยสภาพ ในขณะที่บางประเทศปัจเจกบุคคลดังกล่าวจะถูกถอดถอนชั่วคราว บางประเทศบุคคลดังกล่าวยังดำรงตำแหน่งอยู่ระหว่างการพิจารณา เมื่อบุคคลถูกยื่นฟ้องให้ขับออกจากตำแหน่ง หลังจากนั้นเขาจะต้องเผชิญกับโอกาสถูกพิพากษาลงโทษตามข้อกล่าวหาด้วยการออกเสียงของสภานิติบัญญัติ ซึ่งไม่ใช่การฟ้องให้ขับออกจากตำแหน่ง แต่เป็นขั้นตอนต่อเนื่องกัน และคำพิพากษาซึ่งพิพากษาลงโทษตามคำฟ้องให้ขับออกจากตำแหน่งจะเป็นการถอดถอนข้าราชการผู้นั้นออกจากตำแหน่ง
เนื่องจากการฟ้องให้ขับออกจากตำแหน่งและการพิพากษาลงโทษข้าราชการเกี่ยวข้องกับการกลับกระบวนการปกติตามรัฐธรรมนูญซึ่งบุคคลได้รับตำแหน่งสูง (ผ่านการเลือกตั้ง การให้สัตยาบันหรือการแต่งตั้ง) และโดยทั่วไปต้องการฝ่ายข้างมากกว่าปกติ (supermajority) โดยทั่วไปจึงสงวนไว้สำหรับผู้ที่ดูกระทำการละเมิดในตำแหน่งหน้าที่อย่างร้ายแรง ตัวอย่างเช่น ในสหรัฐ การฟ้องให้ขับออกจากตำแหน่งในระดับสหพันธรัฐจำกัดไว้สำหรับผู้ที่อาจกระทำ "การกบฏ การรับสินบนหรืออาชญากรรมและความผิดอาญาที่ไม่ร้ายแรงระดับสูงอื่น" (Treason, Bribery, or other high crimes and misdemeanors)
พายุไต้ฝุ่นหะลอง (พ.ศ. 2562)

พายุไต้ฝุ่นหะลอง  เป็นพายุไต้ฝุ่นทีมีความรุนแรงที่สุดในฤดูพายุไต้ฝุ่นแปซิฟิก พ.ศ. 2562 และเป็นพายุหมุนเขตร้อนที่มีความรุนแรงที่สุดในโลกประจำปี พ.ศ. 2562 เมื่อวันที่ 2 พฤศจิกายน ระบบตรวจพบบริเวณความกดอากาศต่ำ โดยบริเวณความกดต่ำนั้นได้พัฒนาเป็นพายุพายุดีเปรสชันอย่างรวดเร็ว โดยอยู่ทางหลายร้อยไมล์ทางตะวันออกของหมู่เกาะมาเรียนาเหนือ พายุดีเปรสชันทวีความรุนแรงขึ้นอย่างรวดเร็วและพัฒนาเป็นพายุหมุนเขตร้อนหะลองในวันเดียวกัน พายุยังคงแข็งแกร่งขึ้นเรื่อย ๆ จนถึงระดับพายุไต้ฝุ่น ไต้ฝุ่นหะลองกลายเป็นซูเปอร์ไต้ฝุ่นระดับ 5 ตามมาตราเฮอริเคนแซฟเฟอร์–ซิมป์สัน ในวันที่ 5 พฤศจิกายน ในวันที่ 6 พฤศจิกายน พายุไต้ฝุ่นหะลองเริ่มที่จะเข้าสู่วัฏจักรการแทนที่กำแพงตาและจากการที่ผิวน้ำทะเลมีอุณภูมิลดลง ส่งผลกระทบต่อระบบและการไหลเวียนอากาศภายในพายุทำให้ได้รับผลกระทบอย่างมากและทำให้อ่อนกำลังลงเป็นไต้ฝุ่นประเภทที่ 4 ตามมาตราเฮอริเคนแซฟเฟอร์–ซิมป์สัน ในวันที่ 8 พฤศจิกายนพายุหะลองมีความเร็วลดลงและกลายเป็นพายุหมุนนอกเขตร้อนในเวลาต่อมา
ประวัติทางอุตุนิยมวิทยา.
ประวัติทางอุตุนิยมวิทยาของพายุไต้ฝุ่นหะลอง
กีฬาแฮนด์บอลในโอลิมปิกฤดูร้อน 2020

การแข่งขันกีฬาแฮนด์บอลในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 9 สิงหาคม ค.ศ. 2020 ณ สนามกีฬาในร่มแห่งชาติโยโยงิ
กีฬาฮอกกี้ในโอลิมปิกฤดูร้อน 2020

การแข่งขันกีฬาฮอกกี้ในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 7 สิงหาคม ค.ศ. 2020 ณ สนามกีฬาฮอกกี้โอะอิ
กีฬามวยสากลสมัครเล่นในโอลิมปิกฤดูร้อน 2020

การแข่งขันกีฬามวยสากลสมัครเล่นในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 9 สิงหาคม ค.ศ. 2021 ณ สนามกีฬาแห่งชาติเรียวโงกุ 
ปฏิทินการแข่งขัน.
<templatestyles src="Olympic schedule legend/styles.css"/>
กีฬายกน้ำหนักในโอลิมปิกฤดูร้อน 2020

การแข่งขันกีฬายกน้ำหนักในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 5 สิงหาคม ค.ศ. 2021 ณ สนามกีฬายกน้ำหนักโอะอิ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬามวยปล้ำในโอลิมปิกฤดูร้อน 2020

การแข่งขันกีฬามวยปล้ำในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม - 4 สิงหาคม ค.ศ. 2021 ณ มากูฮาริเม็สเซะ
กีฬาเรือแคนูในโอลิมปิกฤดูร้อน 2020

การแข่งขันกีฬาเรือแคนูในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม - 8 สิงหาคม ค.ศ. 2020 ณ สวนป่าริมอ่าวโตเกียว 
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือใบในโอลิมปิกฤดูร้อน 2020

การแข่งขันกีฬาเรือใบในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 27 กรกฎาคม - 6 สิงหาคม ค.ศ. 2021 ณ เกาะเอะโนะชิมะ 
ปฏิทินการแข่งขัน.
<templatestyles src="Olympic schedule legend/styles.css"/>
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือพายในโอลิมปิกฤดูร้อน 2020

การแข่งขันกีฬาเรือพายในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 24 - 31 กรกฎาคม ค.ศ. 2021 ณ สวนป่าริมอ่าวโตเกียว
ปฏิทินการแข่งขัน.
<templatestyles src="Olympic schedule legend/styles.css"/>
ประเทศที่เข้าร่วมแข่งขัน.
<templatestyles src="Div col/styles.css"/>
กีฬายิงธนูในโอลิมปิกฤดูร้อน 2020

การแข่งขันกีฬายิงธนูในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม - 1 สิงหาคม ค.ศ. 2020 ณ เกาะยุเมะโนะชิมะ
กีฬายิงปืนในโอลิมปิกฤดูร้อน 2020

การแข่งขันกีฬายิงปืนในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 2 สิงหาคม ค.ศ. 2021 ณ สนามยิงปืนอะซะกะ
ปฏิทินการแข่งขัน.
<templatestyles src="Olympic schedule legend/styles.css"/>
กีฬายูโดในโอลิมปิกฤดูร้อน 2020

การแข่งขันกีฬายูโดในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 1 สิงหาคม ค.ศ. 2021 ณ สนามกีฬานิปปงบุโดกัง
กีฬาฟันดาบในโอลิมปิกฤดูร้อน 2020

การแข่งขันกีฬาฟันดาบในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 2 สิงหาคม ค.ศ. 2021 ณ มะกุฮะริเม็สเซะ
กีฬาแบดมินตันในโอลิมปิกฤดูร้อน 2020

การแข่งขันกีฬาแบดมินตันในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 3 สิงหาคม ค.ศ. 2020 ณ ศูนย์กีฬามุซะชิโนะ
กีฬาปัญจกีฬาสมัยใหม่ในโอลิมปิกฤดูร้อน 2020

การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 6 - 8 สิงหาคม ค.ศ. 2021 ณ ศูนย์กีฬามุซะชิโนะ 
ปฏิทินการแข่งขัน.
FRR = Fencing Ranking Round, S = Swimming, FBR = Fencing Bonus Round, RSJ = Riding Show Jumping, L-R = Laser-Run (Finishing position in this event determines medalists)
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาจักรยานในโอลิมปิกฤดูร้อน 2020

การแข่งขันกีฬาจักรยานในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 9 สิงหาคม ค.ศ. 2021 ณ สนามกีฬาโอลิมปิกบีเอ็มเอ็กซ์
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาเทนนิสในโอลิมปิกฤดูร้อน 2020

การแข่งขันกีฬาเทนนิสในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 2 สิงหาคม ค.ศ. 2021 ณ สนามกีฬาอะริอะเกะคอลิเซียม
กีฬาเทเบิลเทนนิสในโอลิมปิกฤดูร้อน 2020

เทเบิลเทนนิสเป็นกีฬาในโอลิมปิกฤดูร้อน 2020 ที่โตเกียว (เลื่อนไปเป็นปี 2021 เนื่องจากการระบาดของโควิด-19) และมีนักเทเบิลเทนนิส 173 คน เทเบิลเทนนิสเคยเข้าร่วมการแข่งขันโอลิมปิกฤดูร้อนมาแล้ว 8 ครั้ง เริ่มจากโอลิมปิกฤดูร้อน 1988
การคัดเลือก.
ในฐานะประเทศเจ้าภาพ ญี่ปุ่นได้ส่งนักกีฬาเข้าแข่งขันโดยอัตโนมัติ 6 คน แบ่งเป็นทีมชายและหญิง 3 คน โดยแข่งขันประเภทเดี่ยวคนละ 1 คน และประเภทคู่ผสมอีก 1 คน
สำหรับการแข่งขันประเภททีม มีทีมที่ผ่านเข้ารอบทั้งหมด 16 ทีม โดยแต่ละทวีป (โดยทวีปอเมริกาแบ่งเป็นอเมริกาเหนือและอเมริกาใต้สำหรับการแข่งขันของ ITTF) จะมีการแข่งขันคัดเลือกเพื่อคัดเลือกทีมหนึ่งทีม โดยมีทีมเก้าทีมที่ผ่านเข้ารอบจากการแข่งขันคัดเลือกระดับโลก
นอกจากนี้ ประเภทคู่ผสมยังมีคู่แข่งขัน 16 คู่ที่ผ่านเข้ารอบ โดยแต่ละทวีป (โดยทวีปอเมริกาแบ่งเป็นอเมริกาเหนือและอเมริกาใต้สำหรับการแข่งขันของ ITTF) จะมีการแข่งขันรอบคัดเลือกเพื่อคัดเลือกคู่แข่งขัน 1 คู่ ทีม 4 ทีมผ่านเข้ารอบการแข่งขันเวิลด์ทัวร์แกรนด์ไฟนอล 2019 และ 5 ทีมผ่านเข้ารอบการแข่งขันเวิลด์ทัวร์ 2020 นอกจากนี้ ญี่ปุ่นยังได้รับการรับรองให้เข้าร่วมการแข่งขันอีกด้วย หากประเทศที่มีคู่ผสมและทีมที่เป็นเพศใดเพศหนึ่งหรือทั้งสองเพศผ่านเข้ารอบ ผู้เล่นประเภทคู่จะต้องเป็นสมาชิกของทีมที่เป็นเพศเดียวกัน
ในการแข่งขันประเภทบุคคล ผู้เล่นแต่ละคนจะผ่านการคัดเลือกระหว่าง 64 ถึง 70 คน โดยแต่ละประเทศที่มีทีมที่ผ่านการคัดเลือกจะได้รับอนุญาตให้ส่งสมาชิกสองคนจากทีมนั้นเข้าแข่งขันประเภทบุคคล โดยผู้ที่อยู่ในประเทศที่ไม่มีทีมที่ผ่านการคัดเลือกจะได้รับโควตา 22 คนผ่านทางการแข่งขันชิงแชมป์ระดับทวีป โดยจะมีตำแหน่งที่ได้รับเชิญจากคณะกรรมาธิการไตรภาคี 1 คน โควตาคนที่เหลือทั้งหมด 172 คนจะถูกเติมเต็มผ่านการแข่งขันรอบคัดเลือกประเภทเดี่ยวระดับโลกรอบสุดท้าย (ไม่น้อยกว่า 2 คนและไม่เกิน 8 คน) จากนั้นจึงทำการจัดอันดับโลกของ ITTF
ปฏิทินการแข่งขัน.
<templatestyles src="Olympic schedule legend/styles.css"/>
ประเทศที่เข้าร่วมแข่งขัน.
นักกีฬาทั้งหมด 173 คน (ชาย 85 คน และหญิง 88 คน) เป็นตัวแทนประเทศ 57 ประเทศ เข้าแข่งขันใน 5 รายการ นักกีฬาชาวเช็ก 1 คนตรวจพบว่าติดเชื้อโควิด-19 และถอนตัวจากการแข่งขัน 2 คน (จีนและฮังการี) เข้ามาแทนที่นักกีฬาที่ได้รับบาดเจ็บด้วยนักกีฬาสำรองในการแข่งขันประเภททีม
<templatestyles src="Div col/styles.css"/>
พาราลิมปิกฤดูร้อน 2020

พาราลิมปิกฤดูร้อน 2020  เป็นมหกรรมกีฬานานาชาติสำหรับคนพิการซึ่งจัดขึ้นระหว่างวันที่ 24 สิงหาคม ถึง 5 กันยายน พ.ศ. 2564 ที่โตเกียว ประเทศญี่ปุ่น นับเป็นครั้งที่ 2 ที่โตเกียวเป็นเจ้าภาพจัดการแข่งขันพาราลิมปิกฤดูร้อน ต่อจากครั้งแรกในปี พ.ศ. 2507 และโตเกียวเป็นเมืองแรกในประวัติศาสตร์พาราลิมปิกที่เป็นเจ้าภาพการแข่งขันพาราลิมปิกฤดูร้อนมากกว่าหนึ่งครั้ง
เดิมกำหนดจะจัดขึ้นระหว่างวันที่ 25 สิงหาคม ถึง 5 กันยายน พ.ศ. 2563 แต่ถูกเลื่อนออกไปเป็นเวลา 1 ปี เนื่องจากการระบาดทั่วของโควิด-19 แม้ว่าการแข่งขันจะจัดขึ้นในปี พ.ศ. 2564 แต่ยังคงเป็นชื่อเดิม คือ โตเกียว 2020 เพื่อวัตถุประสงค์ทางการตลาด นับเป็นครั้งแรกที่กีฬาพาราลิมปิกถูกเลื่อนออกไปและกำหนดเวลาใหม่ 
ชนิดกีฬาที่แข่งขัน.
การแข่งขันกีฬาพาราลิมปิกครั้งนี้ มีกีฬาที่จัดแข่งขันทั้งสิ้น 22 ชนิด โดยมีกีฬาที่ได้รับการบรรจุใหม่ในครั้งนี้เพิ่มอีก 2 ชนิดคือ กีฬาเรือแคนูและไตรกีฬา
<templatestyles src="Col-begin/styles.css"/>
พิชญา สุนทรญาณกิจ

พิชญา สุนทรญาณกิจ (อุทารธรรม) ชื่อเล่น แพม หรือ เชฟแพม เชฟและเจ้าของร้าน "โพทง, The Table by Chef Pam, Smoked by Chef Pam" รวมถึงเป็นผู้เชี่ยวชาญในการทำอาหาร มีชื่อเสียงในฐานะเป็นกรรมการในรายการท็อปเชฟไทยแลนด์ทุกซีซั่น
ประวัติ.
พิชญา อุทารธรรม เกิดเมื่อวันที่ 15 สิงหาคม พ.ศ. 2532 เป็นธิดาของนายเวคิน อุทารธรรม อดีต CFO (Chief Financial Officer) บมจ.ผาแดง อินดัสทรี กับนางพวงเพ็ญ หงศ์สิทธิวงศ์ เป็นหลานปู่ของผู้ผลิตยาบำรุงสตรี "ปอคุนเอี้ยะบ๊อ" จบการศึกษาจาก Shrewsbury International School และคณะนิเทศศาสตร์ จุฬาลงกรณ์มหาวิทยาลัย ในรุ่นเดียวกับ แอริน ยุกตะทัต
การทำงาน.
หลังจากนั้นได้ฝึกงานที่ไฮแอทเอราวัณ 2 เดือน และ 4 เดือนที่ร้านเลอ โบลิเยอ (Le Beaulieu) สุขุมวิท 19 (ปัจจุบันไม่มีแล้ว) กับเชฟฝรั่งเศส แอร์กเว แฟร์รารด์ ซึ่งปัจจุบันอยู่ที่ร้านคาเฟ่ ปารีเซียงในระหว่างฝึกงานที่เลอ โบลิเยอ เจ้าของร้านเห็นแววจึงส่งไปแข่งขันทำอาหารรายการ Asia’s Youth Hope Cooking Competition 2011 กับ 7 ประเทศเอเชีย ที่มหานครเซี่ยงไฮ้ และคว้ารางวัลชนะเลิศปี 2012 เป็นตัวแทนเอเชียไปแข่ง The Escofier World Cup กับเชฟยุโรปที่ฝรั่งเศส ได้ที่ 2 หลังจากนั้นจึงไปเรียนที่ CIA หลังเรียนจบทำงานที่ร้านมิชลินสตาร์ (3 ดาว) “ชอง-จอร์จส์”(Jean-Georges) ของ ชอง-จอร์จส์ วงเชอริกเทนซึ่งเขาเคยอยู่ในเอเชีย 10 กว่าปี โดยอยู่เมืองไทย 6 ปี ที่ห้องอาหารฝรั่งเศส เลอ นอมังดี ที่โรงแรมแมนดารินโอเรียนเต็ล เธอได้อยู่ในทำเนียบ Forbes 30 Under 30 Asia ในสาขาศิลปะ สไตล์อาหาร และเครื่องดื่ม โดยเน้นการทำอาหารแบบ modern cuisine และธุรกิจบริการอาหารในบ้าน The Table by Chef Pam และเธอยังมีร้านอาหารเป็นของตัวเอง ที่ชื่อว่า "โพทง" ซึ่งเป็นร้านอาหารแบบ Fine Dining ในซอยวานิช 1 ย่านสำเพ็ง (เดิมทีเป็นธุรกิจยี่ห้อยา ปอคุนเอี๊ยะบ๊อ ในห้างขายยาโพทง ที่เก่าแก่ของคุณปู่ แล้วมารีโนเวทเป็นร้านอาหารของเชฟแพมในภายหลัง)
จุดยืนในการทำอาหารของเชฟแพม ประกอบด้วย 5 ปัจจัยหลัก เรียกว่า ‘The Five Elements’ คือ 
ชีวิตส่วนตัว.
พิชญาสมรสกับ บุญปิติ สุนทรญาณกิจ (บุตรของพันโทบุญชัย - จันทรา สุนทรญาณกิจ)
กีฬามหาวิทยาลัยโลกฤดูร้อน 2021

กีฬามหาวิทยาลัยโลกฤดูร้อน 2021  หรือการแข่งขันกีฬามหาวิทยาลัยโลกฤดูร้อนครั้งที่ 31 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่เฉิงตู เสฉวน ประเทศจีน ระหว่างวันที่ 28 กรกฎาคม - 8 สิงหาคม ค.ศ. 2023
ชนิดกีฬา.
<templatestyles src="Div col/styles.css"/>
สหพันธ์กีฬามหาวิทยาลัยแห่งชาติที่เข้าร่วมแข่งขัน.
สหพันธ์กีฬามหาวิทยาลัยแห่งชาติ 119 แห่งต่อไปนี้คาดว่าจะส่งคณะผู้แทนเข้าร่วมการแข่งขันกีฬามหาวิทยาลัยโลกฤดูร้อน 2021 นี่เป็นจำนวนประเทศที่เข้าร่วมน้อยที่สุดนับตั้งแต่มีการแข่งขันกีฬาฤดูร้อน 1997 เมื่อ 122 ประเทศส่งคณะผู้แทนไปยังซิซิลี